| **Milošas Zemanas** |
| --- |
|  |
| Gimė | 1944 m. rugsėjo 28 d. (78 metai)Kolynas |
| Tautybė | čekas |
|  |
| Veikla | Čekijos politikas, valstybės veikėjas, buvęs Čekijos parlamento pirmininkas ir Ministras pirmininkas |
| Pareigos | trečiasis Čekijos prezidentas (nuo 2013 m.) |
|  |
| Alma mater | Prahos aukštoji ekonomikos mokykla |
|  |
|  **Vikiteka** | Miloš Zeman |
| Parašas |
|  |

**Milošas Zemanas** (ček. *Miloš Zeman*, g. 1944 m. rugsėjo 28 d. Kolyne, Čekoslovakija) – Čekijos politikas, valstybės veikėjas, trečiasis Čekijos prezidentas (nuo 2013 m. kovo 8 d. iki 2023 m. kovo 8 d.).

Biografija
----------

Dėl politinių kaltinimų negalėdamas mokytis universitete, 1963–1967 m. dirbo „Tatra" gamykloje Koline. 1969 m. neakivaizdžiai baigė Prahos Aukštąją ekonomikos mokyklą ir pradėjo čia dėstyti. Prasidėjus Prahos pavasariui, 1968 m. įstojo į ČSKP, tačiau po Varšuvos sutarties šalių intervencijos į Čekoslovakiją, iš partijos pašalintas.

1971–1984 m. M. Zemanas dirbo sporto organizacijos „Sportpropag" prognozavimo centre, vėliau – žemės ūkio kompanijoje „Agrodat".

Aksominės revoliucijos metu pradėjo aktyviai dalyvauti politiniame gyvenime. 1990 m. nuo politinio judėjimo Piliečių forumas tapo ČSSR federalinio susirinkimo deputatu, buvo Biudžeto komiteto pirmininkas.

1993–2001 m. buvo Čekijos socialdemokratų partijos pirmininkas. 1996–1998 m. vadovavo Čekijos parlamento Deputatų rūmams.

1998–2002 m. M. Zemanas buvo Čekijos ministras pirmininkas.

2003 m. pralaimėjęs Čekijos parlamento rinkimus Vaclavui Klausui, pasitraukė iš politikos.

2013 m. sausio mėn. vykusių pirmųjų tiesioginių Čekijos prezidento rinkimų pirmajame ture M. Zemanas surinko 24,27 % balsų. Antrajame ture rungėsi su Čekijos užsienio reikalų ministru Karelu Švarcenbergu ir gavo 2 717 405 (54,80 %) balsų.

2013 m. kovo 8 d. inauguruotas. Dėl paliktų gramatinių klaidų, turėjo antrą kartą pasirašyti priesaikos tekstą.

2018 m. sausio mėn. vykusių Čekijos prezidento rinkimų pirmajame ture M.Zemanas surinko 38,56 % balsų. Antrajame ture rungėsi su Jirži Dragošu ir gavo 2 853 390 (51,36 %) balsų.

Šaltiniai
---------

1. ↑   (ria.ru inf.)
2. ↑  M. Zemanas turėjo antrą kartą pasirašyti priesaikos tekstą (balsas.lt inf.)
3. ↑  Zemana ve druhém kole vyzve Drahoš. Vypadá to nadějně, prohlásil
4. ↑  Zeman je podruhé prezidentem, Drahoš uznal porážku. O vítězi rozhodlo 152 tisíc hlasů

Nuorodos
--------

* Oficialus Čekijos prezidento tinklalapis
* Milošas Zemanas – kandaus liežuvio Čekijos kairiųjų vėliavnešys (straipsnis 15min.lt)

| Politinis postas |
| --- |
| Prieš tai:**Vaclavas Klausas** | **Čekijos Respublikos prezidentas** nuo 2013 m. kovo 8 d. | Po to:**–** |
| Prieš tai:**Jozefas Tošovskis** | **Čekijos Respublikos ministras pirmininkas**1998–2002 m. | Po to:**Vladimiras Špidla** |
| Prieš tai:**Milan Uhde** | **Čekijos parlamento Deputatų rūmų pirmininkas** 1996–1998 m. | Po to:**Vaclavas Klausas** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RČekija Čekijos prezidentai |
| --- |
|  |
| Čekoslovakijos prezidentai (1918–1992) | 
Tomáš Garrigue Masaryk • Edvardas Benešas • Emil Hácha • Edvardas Benešas • Klement Gottwald • Antonín Zápotocký • Antonín Novotný • Ludvík Svoboda • Gustáv Husák • Václav Havel |
|  |
| Čekijos prezidentai (nuo 1992) | 
Václav Havel • Václav Klaus • Miloš Zeman |

 |